Er chwechvet ha seizhvet kantvedoù ez eas Jordania war ziboblañ : un darreuziad bosenn a choarvezas e 542, a lazhas an darn vuiañ eus ar boblañs, hag e 614 e voe aloubet ar vro gant ar Sasanided. Goude bezañ renet war Bersia hag Iraq abaoe deroù an trede kantved kent JK e chomas ar Sasanided e Jordania, Palestina ha Siria e-pad pemzek vloaz kent bezañ trechet gant an impalaer bizantion Heraklius e 629.